1. חידושי הריטב"א מסכת כתובות דף סה עמוד ב   
   וא"ת ולמה ליה למיתני וירושתה ליתני הוא אוכל פירות בחייה וכדקתני במתני' דפרק נערה יתר עליו הבעל שהוא אוכל פירות בחייה, וי"ל דבעי לאשמועינן אגב אורחיה דאפילו נפלה לה ירושה ממקום אחר לאחר שנשאת הוא אוכל פירות, אף על פי שלא היה דעתו עליה, והוא הדין למתנה שנתנו לה אלא דנקט ירושה דשכיח טפי, ועוד דאיכא מתנה שאינו אוכל פירות כגון שנתנו לה על מנת שאין לבעלה רשות בה, כן נראה לי, ויש שגורסים וירושתה והוא אוכל פירות בחייה, ותרתי קאמר שיורשה ואוכל פירות בחייה, וק"ל למה הקדים ירושה דלאחר מיתה לאכילת פירות דמחיים, ולישנא דירושתה נמי לא דייק שפיר להאי פירושא, ותו אמאי לא אמרינן בגמרא דירושתה אתא לאשמועינן דלא תנן ליה, דאע"ג דתנן ליה לקמן בפרק הכותב (פ"ג א') וכן בפרק יש נוחלין (ב"ב ק"ח א'), מכל מקום לא תנן ליה במתניתין דפרק נערה דפרכינן מינה,
2. תלמוד בבלי מסכת יבמות דף צ עמוד ב  
   ולא זה וזה זכאין במציאתה וכו'. טעמא מאי אמור רבנן מציאת אשה לבעלה? כי היכי דלא תיהוי ליה איבה, הכא תיהוי ליה איבה ואיבה. ובמעשה ידיה. טעמא מאי אמרי רבנן מעשה ידיה לבעלה? משום דקאכלה מזוני, הכא כיון דמזוני לית לה, מעשה ידיה לאו דידיה.
3. רמב"ם הלכות אישות פרק יב   
   הלכה ג  
   והארבעה שזוכה בהן כולם מדברי סופרים, ואלו הן, להיות מעשה ידיה שלו, ולהיות מציאתה שלו, ושיהיה אוכל כל פירות נכסיה בחייה, ואם מתה ב בחייו יירשנה, והוא קודם לכל אדם בירושה. +/השגת הראב"ד/ ואם מתה בחייו ירשנה והוא קודם לכל אדם בירושה. א"א אומר אני ירושת הבעל דבר תורה.+   
   הלכה ד  
   ועוד תקנו חכמים שיהיו מעשה ידי האשה כנגד מזונותיה, ופדיונה כנגד ג אכילת פירות נכסיה, וקבורתה כנגד ירושתו לכתובתה, לפיכך אם אמרה האשה איני ניזונת ואיני עושה שומעין לה ואין כופין אותה, אבל אם אמר הבעל איני \* זנך ואיני נוטל כלום ממעשה ידיך אין שומעין לו שמא לא יספיק ד לה מעשה ידיה במזונותיה, ומפני תקנה זו יחשבו המזונות מתנאי הכתובה.
4. שיטה מקובצת מסכת כתובות דף סה עמוד ב   
   וירושתה ואכילת פירות בחייה. פי' גם אלו לבעלה ומפני שהזכיר מתחילה לבעלה לא הוצרך לחזור ולומר פעם אחרת לבעלה שכן דרך התלמוד בהרבה מקומות והטעם שלא ערב אותם התנא ביחד מפני שאין דינם שוה שהמציאה ומעשה ידיה זוכים בהם לאלתר לגמרי בין בגוף בין בפירי מה שאין כן בשאר.
5. רמב"ם הלכות אישות פרק יב הלכה יד   
   כשם שאדם חייב במזונות אשתו כך הוא חייב במזונות ט בניו ובנותיו הקטנים עד שיהיו בני שש שנים, מכאן ואילך מאכילן עד שיגדלו כתקנת חכמים, ואם לא רצה גוערין בו ומכלימין אותו ופוצרין בו, אם לא רצה י מכריזין עליו בציבור ואומרים פלוני אכזרי הוא ואינו רוצה לזון בניו והרי הוא פחות מעוף טמא שהוא זן את אפרוחיו, ואין כופין אותו לזונם אחר שש.
6. תלמוד בבלי מסכת סנהדרין דף עא עמוד א   
   רבי יוסי ברבי יהודה אומר עד שיגנוב משל אביו ומשל אמו. אמו מנא לה? מה שקנתה אשה קנה בעלה! - אמר רבי יוסי ברבי חנינא: מסעודה המוכנת לאביו ולאמו. - והאמר רבי חנן בר מולדה אמר רב הונא: אינו חייב עד שיקנה בשר בזול ויאכל, יין בזול וישתה! - אלא אימא: מדמי סעודה המוכנת לאביו ולאמו. איבעית אימא: דאקני לה אחר, ואמר לה: על מנת שאין לבעליך רשות בהן.
7. תלמוד בבלי מסכת גיטין דף עז עמוד א   
   חצרה, מה שקנתה אשה קנה בעלה! א"ר אלעזר: בכותב לה דין ודברים אין לי בנכסיך.
8. רש"י מסכת גיטין דף עז עמוד א   
   קנה בעלה - לפירות להשתמש בה ואכתי לא נפיק גט מידיה דבעל.
9. חידושי הריטב"א מסכת גיטין דף עז עמוד א  
   חצרה מה שקנתה אשה קנה בעלה אמר ר"א בכותב לה דין ודברים אין לי בנכסייך. הא דמקשינן ליה מה שקנתה אשה קנה בעלה לאו משום דבעל אוכל פירות מדאורייתא, אלא למתני' שנשנית אחר שתקנו רבנן פירות לבעל קא פריך [היאך] קונה לה חצרה כיון שהבעל אוכל פירות.
10. רמב"ם הלכות זכיה ומתנה פרק ג הלכה יב   
    הנותן מתנה לעבד או לאשה קנה הבעל והאדון, אלא שהאדון קונה לגוף והבעל קונה אותה לפירות.
11. תלמוד ירושלמי מסכת כתובות פרק ו ה"א   
    למי נצרכה לרבי מאיר אף על גב דלרבי מאיר עביד יד העבד כיד רבו זכת האש' זכה בעלה מודה שאין עליה אלא אוכלת פירות בלבד